**Podaci vezani uz oglas za prijam u službu na određeno vrijeme zbog poslova čiji se opseg privremeno povećao (6 mjeseci) na radno mjesto VIŠI STRUČNI SURADNIK 1 ZA MEĐUNARODNU SURADNJU (1 izvršitelj/ica) u Grad Rijeku – Odjel gradske uprave za kulturu, uz probni rad od 2 mjeseca**

**Oglas je objavljen na Hrvatskom zavodu za zapošljavanje dana 07.04.2017. godine**

**Rok za podnošenje prijava je do 18.04.2017. godine.**

**Opis poslova radnog mjesta:**

* izrađuje prijave Odjela na natječaje Europske Unije i druge međunarodne natječaje na području kulture i umjetnosti, koji su od interesa za djelatnost Odjela i Grada
* vodi provedbu projekata odobrenih za financiranje na europskim i međunarodnim natječajima
* surađuje s djelatnicima Odjela uključene u provedbu projekata odobrenih za financiranje na europskim i međunarodnim natječajima, te drugih projekata međunarodnog karaktera
* sustavno prati i sudjeluje u radu međunarodnih udruženja i organizacija za kojima u Odjelu postoji interesi i/ili kojih je Grad Rijeka redovni, stalni ili pridruženi član (Les Rencontres, Eurocities, Culturenet, European Capitals of Culture; Musagetes Foundation), kao i u programima i ponudama partnerstva za međunarodnu suradnju drugih gradova, općina i županija u Hrvatskoj, Europskoj Uniji i svijetu, projektima i programima u suradnji s veleposlanstvima i kulturnim centrima u RH, te zbivanjima Ministarstva kulture RH vezanim uz međunarodnu suradnju, koji su od interesa za djelatnosti Odjela
* pomaže i surađuje s pročelnikom i voditeljima Direkcija i Službi u pripremi sudjelovanja Odjela na različitim međunarodnim skupovima te međunarodnim projektima u zemlji i inozemstvu,
* vodi korespondenciju između Odjela i partnera u inozemstvu te obavlja poslove prevođenja dokumenata i akata iz djelokruga Odjela
* prati stručnu literaturu vezanu uz fondove i djelatnost EU, kulturne politike i međunarodnu suradnju u kulturi,
* sustavno prati realizaciju programa iz svoje djelatnosti
* obavlja i druge poslove koje mu povjeri pročelnik.

**Osnovna bruto plaća: 7.738,03 kn**

**Stručni uvjeti:**

* magistar struke ili stručni specijalist humanističke ili društvene struke,
* najmanje jedna godina radnog iskustva na odgovarajućim poslovima,
* odlično poznavanje engleskog jezika,
* poznavanje rada na računalu,
* položen državni stručni ispit.

Natjecati se mogu i kandidati koji su prema ranijim propisima stekli visoku stručnu spremu odgovarajuće struke. Pored stručnih uvjeta za prijam u službu, kandidati moraju ispunjavati opće uvjete za prijam u službu utvrđene člankom 12. Zakona o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08 i 61/11 – dalje u tekstu: Zakon): punoljetnost, zdravstvena sposobnost za obavljanje poslova radnog mjesta na koje se osoba prima, te hrvatsko državljanstvo.

U službu ne mogu biti primljene osobe za koje postoje zapreke iz članaka 15. i 16. Zakona.

Na oglas se mogu javiti osobe oba spola.

Natjecati se mogu i kandidati koji nemaju položen državni stručni ispit uz obvezu da ispit polože u zakonskom roku.

Ako kandidat ostvaruje pravo prednosti pri zapošljavanju prema posebnom zakonu dužan je u prijavi na oglas pozvati se na to pravo i ima prednost u odnosu na ostale kandidate samo pod jednakim uvjetima. Kandidati koji ostvaruju pravo prednosti pri zapošljavanju dokazuju to rješenjem ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanom u vrijeme trajanja ovog oglasa, te dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.).

Kandidati su, uz prijavu na oglas obvezni priložiti:

* životopis,
* dokaz o stručnoj spremi (presliku diplome),
* dokaz o hrvatskom državljanstvu (presliku domovnice ili osobne iskaznice),
* presliku svjedodžbe o položenom državnom stručnom ispitu (ukoliko kandidati imaju položen državni stručni ispit),
* dokaz o poznavanju engleskog jezika (preslika indeksa, potvrde, uvjerenja i sl.),
* dokaz o ukupnom radnom iskustvu (ispis elektroničkog zapisa podataka Hrvatskog zavoda za mirovinsko osiguranje ili potvrda o podacima evidentiranim u evidenciji Hrvatskog zavoda za mirovinsko osiguranje),
* dokaz o radnom iskustvu ostvarenom na odgovarajućim poslovima u trajanju od najmanje jedne godine, koji sadrži vrstu poslova koju je kandidat obavljao, vrstu stručne spreme tih poslova i razdoblje u kojem je obavljao te poslove (preslika ugovora, rješenja ili potvrde poslodavca), a koje je evidentirano u elektroničkom zapisu Hrvatskog zavoda za mirovinsko osiguranje,
* uvjerenje da se protiv kandidata ne vodi istražni ili kazneni postupak (ne starije od tri mjeseca),
* vlastoručno potpisanu izjavu da za prijam u službu ne postoje zapreke iz članka 15. i 16. Zakona (izjavu nije potrebno ovjeravati).

Uvjerenje o zdravstvenoj sposobnosti dostavlja izabrani kandidat po obavijesti o izboru, a prije donošenja rješenja o prijmu u službu.

Prijave na oglas podnose se u roku od 8 dana od dana objave oglasa na Hrvatskom zavodu za zapošljavanje na adresu: Grad Rijeka, Direkcija za opće i kadrovske poslove, 51000 Rijeka, Trpimirova 2. Prijave se mogu dostaviti i u Pisarnicu Grada Rijeke, Titov trg 3 ili Trpimirova 2/II.

Urednom prijavom smatra se prijava koja sadrži sve podatke i priloge navedene u ovom oglasu. Osoba koja nije podnijela pravodobnu i urednu prijavu ili ne ispunjava formalne uvjete iz ovog oglasa, ne smatra se kandidatom prijavljenim na oglas i njezina se prijava neće razmatrati. Osobi koja nije podnijela pravodobnu i urednu prijavu ili ne ispunjava formalne uvjete iz oglasa, dostavit će se pisana obavijest.

O rezultatima oglasa kandidati biti će obaviješteni u roku od 60 dana od isteka roka za podnošenje prijava.

**Prethodna provjera znanja i sposobnosti kandidata** obuhvaća pisano testiranje i intervju. Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi prethodnoj provjeri znanja i sposobnosti smatrat će da je povukao prijavu na oglas.

Najmanje pet dana prije održavanja prethodne provjere znanja i sposobnosti, na web stranici i oglasnim pločama Grada Rijeke (Titov trg 3 i Trpimirova 2) objavit će se vrijeme održavanja prethodne provjere znanja i sposobnosti kandidata kao i lista kandidata koji ispunjavaju formalne uvjete iz oglasa i koji se pozivaju na pisano testiranje.

Na istoj web stranici i oglasnim pločama objavit će se i lista kandidata s kojima će se održati intervju. Intervju se provodi samo s kandidatima koji su ostvarili najmanje 50% bodova iz pisanog testiranja.

**Područje testiranja**: lokalna i područna (regionalna) samouprava, ustrojstvo i djelokrug rada upravnih tijela Grada Rijeke, službenici i namještenici u lokalnoj i područnoj (regionalnoj) samoupravi, europski strukturni i investicijski fondovi, web portal Grada Rijeke, urbana aglomeracija Rijeka

**Pravni i drugi izvori za pripremu kandidata za testiranje:**

1.      Zakon o lokalnoj i područnoj (regionalnoj) samoupravi ("Narodne novine" broj [33/01](http://www.nn.hr/clanci/sluzbeno/2001/0569.htm), [60/01](http://www.nn.hr/clanci/sluzbeno/2001/0974.htm), 129/05, 109/07, 125/08, 36/09, [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285) - pročišćeni tekst i 137/15),

2.   Zakon o službenicima i namještenicima u lokalnoj i područnoj (regionalnoj) samoupravi ("Narodne novine" broj 86/08 i 61/11)

3.   Zakon o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u financijskom razdoblju od 2014. – 2020. godine ("Narodne novine" broj 92/14),

4.    Odluka  o ustrojstvu upravnih tijela Grada Rijeke („Službene novine Primorsko-goranske županije“ broj 46/12 i “Službene novine Grada Rijeke” broj 13/15 i 2/17), <https://www.rijeka.hr/wp-content/uploads/2016/07/Odluka-o-ustrojstvu-upravnih-tijela-Grada-Rijeke-pročišćeni-tekst.pdf>

5.   Rijeka online - službeni web portal Grada Rijeke - <https://www.rijeka.hr/>

#### **6.    EUROPA 2020. - Europska strategija za pametan, održiv i uključiv rast -** <http://www.strukturnifondovi.hr/vazni-dokumenti>

7.   Projekt Forget Heritage - <https://www.rijeka.hr/gradska-uprava/eu-projekti/aktualni-projekti/projekt-forget-heritage/>

8.   Projekt Easy towns - <https://www.rijeka.hr/gradska-uprava/eu-projekti/aktualni-projekti/easy-towns/>

9.   Urbana aglomeracija Rijeka - <https://www.rijeka.hr/category/urbana-aglomeracija/>

|  |  |  |
| --- | --- | --- |
| KLASA : 112-03/17-01/2  URBROJ: 2170/01-09-22-17-3  Rijeka, 07. travanj 2017 g. |  | **Pročelnik**  **Ivan Šarar** |
|  |  |  |